nemyehḍar, imi, acḥal n lesnin ayagi deg yiwet n taddart, nettemlili deg uzniq, nettemyeskad kan s wallen, leεmer yenṭiq yiwen ɣer wayeḍ! Ilaq, ma yehwa-am, ass-agi ad nemsalam, εlaxaṭer, ass-agi i d-nemlal s tidett, ma… d ayen nniḍen, ẓriɣ ilzem-iyi, tura kan, ma d lebɣi n leεwayed-nneɣ, ad kem-sεuɣ d tameṭṭut-iw ara kem “cebbḥeɣ”, akken qqaren; walakin, nniɣam, nekk bɣiɣ ad walfeɣ laεwayed deg wayen sεan n diri. Nekk bɣiɣ, εazmeɣ ad aɣeɣ kan awal n wul-iw. Daɣ netta, tamezwarut i ɣef ttnadiɣ, d ul-im kem, d tamusni-m, d lemḥibbam…